Lav et referat af nedenstående tekst:

Tekst:
Og det har ikke blot øget antallet af job i branchen - det har også mindsket mængden af sort arbejde betydeligt, lyder meldingen fra et klart flertal af de danske byggefirmaer, ifølge metroxpress. I en ny undersøgelse, som Håndværksrådet har foretaget, svarer 68 procent af de adspurgte virksomheder, at ordningen reducerer det sorte arbejde meget. - Forskellen på, hvad hvidt og sort arbejde koster, er blevet mindre med håndværker-fradraget, og derfor vælger folk den lovlige løsning, siger Frank Korsholm, der er afdelingschef i Håndværksrådet. Tal fra Danmarks Statistik peger i samme retning: Den seneste opgørelse fra efteråret 2013 viser, at antallet af personer, der selv tilkendegiver, at de har arbejdet sort, er faldet med 27 procent på et år. Regeringen har dog været tilbageholdende med at love forlængelse af den nuværende ordning, der udløber til nytår. - Jeg konstaterer blot, at det er politisk aftalt, at den stopper, hvis ikke man beslutter andet. Så det vil ikke komme bag på nogen, hvis man enten ændrer ordningen eller helt afslutter den,« siger Socialdemokraternes erhvervsordfører, Benny Engelbrecht, til metroxpress. Han efterlyser en mere objektiv og målbar information om fradragets effekt på beskæftigelsen og det sorte arbejde.

Referat:
I løbet af de seneste år har over en million danskere benyttet sig af BoligJob-ordningen, der gør det muligt at trække op til 15.000 kroner fra i skat for udført håndværk i hjemmet.